Raamatukogust täiesti suvaliselt valitud raamat. Hetkeemotsiooni ajel. Ja ma ei kahetse. Juba algusest peale kistakse sind kaasa meeletusse seiklusse, mis kestavad lõpuni välja.  Raamat on otsekohene, julge, kaasahaarav, metsik, pöörane, väga hea...  Täiesti võimatu on raamatut käest panna, sest  koguaeg toimub midagi. Kogu tegevus raamatus kestab vaid paari päeva jooksul. Ja nende paari päeva jooksul jõuab ikka väga palju juhtuda. Mõnel inimesel ei juhtu kogu elu jooksul nii palju.  Kirjutamisstiil on väga ladus ja mõnus. Lugeda on imelihtne, kirjeldused mõnusad ja tekst aus, otsekohene ja natuke ropp. Aga mitte maitsetu.  Natukene annaks võrrelda raamatut  Nullpunktiga, kuid käesolev raamat on parem. Tempo on kiirem, lugu on ülihea ning .. Ahh ühesõnaga võtke raamat raamatupoest või raamatukogust ning valmistuge pööraseks seikluseks.    Kuna raamatu autor on oma kodulehel avaldanud ühe lõigu raamatust, siis soovitan sinna lugema minna. Seega, raamatust rohkem SIIT.  Soovitan raamatut kindlasti lugeda, sest noored Eesti poisid kirjutavad väga häid raamatuid.